News Update: BOJ คงอัตราดอกเบี้ยที่ -0.1% ส่งผลให้เงินเยนอ่อนค่าสุดในรอบ 24 ปี แตะระดับ 144.81 เยนต่อดอลลาร์ คาดญี่ปุ่นเป็นประเทศสุดท้ายที่ใช้ดอกเบี้ยติดลบ - FINNOMENA
ธนาคารกลางญี่ปุ่น (BOJ) มีมติเป็นเอกฉันท์คงนโยบายการเงินแบบผ่อนคลายพิเศษ โดยคงอัตราดอกเบี้ยนโยบายที่ระดับ -0.1% และ 0% สำหรับผลตอบแทนพันธบัตรรัฐบาลอายุ 10 ปี สวนทางกระแสการงธนาคารกลางทั่วโลกที่ขึ้นดอกเบี้ยเพื่อต่อสู้กับเงินเฟ้อ
22 ก.ย. 2565

ธนาคารกลางญี่ปุ่น (BOJ) มีมติเป็นเอกฉันท์คงนโยบายการเงินแบบผ่อนคลายพิเศษ โดยคงอัตราดอกเบี้ยนโยบายที่ระดับ -0.1% และ 0% สำหรับผลตอบแทนพันธบัตรรัฐบาลอายุ 10 ปี สวนทางกระแสการงธนาคารกลางทั่วโลกที่ขึ้นดอกเบี้ยเพื่อต่อสู้กับเงินเฟ้อ
นโยบายการเงินที่สวนทางกับทั่วโลกส่งผลให้เงินเยนอ่อนค่าสุดในรอบ 24 ปี แตะระดับ 144.81 เยนต่อดอลลาร์ ตอกย้ำถึงภาวะกลืนไม่เข้าคายไม่ออกของญี่ปุ่นที่ต้องพยายามสนับสนุนเศรษฐกิจที่เปราะบางด้วยอัตราดอกเบี้ยที่ต่ำมาก โดยไม่ทำให้เยนอ่อนค่ามากเกินจนกระทบต้นทุนการนำเข้า
ตลาดกำลังจับตาท่าทีของผู้ว่าแบงก์ชาติญี่ปุ่น ‘ฮารุฮิโกะ คุโรดะ’ ในแถลงการณ์หลังผลการประชุม สำหรับมุมมองเกี่ยวกับแนวโน้มเงินเฟ้อและผลกระทบจากการอ่อนค่าลงอย่างรวดเร็วของเงินเยน
นอกจากนี้ BOJ ยังตัดสินใจยุติโครงการเงินกู้เพื่อบรรเทาโรคระบาด และไปขยายการดำเนินงานด้านสภาพคล่องโดยกำหนดเป้าหมายไปที่ความต้องการเงินทุนขององค์กรที่กว้างขึ้น
โดยธนาคารกลางญี่ปุ่นระบุว่า อัตราดอกเบี้ยนโยบายระยะสั้นและระยะยาวจะยังคงอยู่ที่ระดับปัจจุบันหรือต่ำกว่า
BOJ สวนกระแสการดำเนินนโยบายการเงินของธนาคารกลางทั่วโลกที่ได้ดำเนินการมาตรการกระตุ้นเศรษฐกิจเพื่อต่อสู้กับภาวะเงินเฟ้อที่พุ่งสูงขึ้น และมีแนวโน้มว่า BOJ จะกลายเป็นผู้มีอำนาจทางการเงินรายใหญ่รายสุดท้ายในโลกที่มีอัตราดอกเบี้ยนโยบายติดลบ
ขณะที่อัตราเงินเฟ้อของญี่ปุ่นในเดือน ส.ค. เพื่มขึ้น 2.8% ซึ่งเกินระดับเป้าหมาย 2% ของ BOJ มาเป็นเดือนที่ 5 ติดต่อกันแล้ว จากแรงกดดันด้านราคาจากวัตถุดิบและเงินเยนอ่อนค่า
แต่ผู้ว่าฯ คุโรดะ ให้เหตุผลที่ญี่ปุ่นไม่ถอนมาตรการกระตุ้นเศรษฐกิจในระยะสั้นจากมุมมองว่าค่าแรงจำเป็นต้องเพิ่มขึ้นมากกว่านี้เพื่อให้บรรลุเป้าหมายเงินเฟ้อที่ 2% อย่างยั่งยืน
สำหรับการเติบโตของเศรษฐกิจ ญี่ปุ่นในฐานะประเทศเศรษฐกิจที่ใหญ่ที่สุดเป็นอันดับ 3 ของโลกนั้น GDP ขยายตัว 3.5% ในไตรมาสที่ 2 โดยการฟื้นตัวของเศรษฐกิจได้รับผลกระทบจากโควิด-19 ข้อจำกัดด้านอุปทาน และต้นทุนวัตถุดิบที่สูงขึ้น
อ้างอิง:
https://www.reuters.com/markets/asia/boj-keep-ultra-low-rates-remain-global-outlier-despite-weak-yen-2022-09-21/ 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
BOJ
News Update
ธนาคารกลางญี่ปุ่น
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA